Nordfrancia Esperanto-Federacio

La Nordfrancia Esperanto-Federacio estas la regiona federacio pri Esperanto super la du administraciaj regionoj Nordo-Kaleza Markolo kaj Pikardio. Ĝi estis fondita en 1908. Ĝi estas asocio-membro de Espéranto-France.

Franclingve la Nordfrancia Federacio ekde la 16-a de junio 2018 nomiĝas Espéranto Hauts-de-Francelaŭ raporto de la bulteno Norda Kuriero la 25-an de julio 2018 (), por reflekti la novan francia regionegon Hauts-de-France instalitan en 2016. Tamen la Esperanta nomo restis sama: Nordfrancia
Esperanto-Federacio. Ĝis tiam la organizaĵo france nomiĝis Fédération Espéranto-Nord. Antaŭe ĝi nomiĝis Fédération espérantiste du Nord de la France.

 Membraro 

La Nordfrancia Federacio en la 2000-aj jaroj enkalkulis:
 5 asociojn-membrojn el la urboj:
 Arras
 Boulogne-sur-Mer
 Dunkerque
 Lille
 Valenciennes
En la 2010-aj kaj 2020-aj jaroj ĝi konsistas el 
 3 regionaj kluboj
 Amiens Somme, nomata Espéranto 80 laŭ la numero de la departemento Somme
 Arras kaj
 Eŭropa Metropolo Lille (kun kluboj en Lille kaj Villeneuve-d'Ascq)

 ĉ. 150 fizikajn membrojn, inkl. kaj precipe tiujn el la ĉi-supre diritaj asocioj-membroj.

 Notindaj regulaj aranĝoj 

 Eŭropa Rendevuo de Morbecque 

Ĉiun novembron dumsemajnfine okazas la Eŭropa Rendevuo de Morbecque (apud Hazebrouck), organizata de la Nordfrancia Federacio. La aranĝo okazas en la urbeto Morbecque sur kamparo kaj bordere de trapromenebla arbaro. Ĝi arigas centon da partoprenantoj el Francio, Belgio, Britio ktp. Ĝi konsistas el kvinnivelaj staĝoj kaj el distraĵoj (koncertoj, prelegoj...). Tie staras libroservo de la Esperanto-klubo de Gent (Belgio). Aprezataj estas ankaŭ la diversaj komunaj manĝoj en la manĝejo.

Nun, la Eŭropa Rendevuo okazas en la urbeto Stella apud la Maro proksime de Le Touquet-Paris-Plage en la komforta feriejo Stella-maris. Nun estas la plej grava internacia semajnfino en Francio norde de Parizo ! Okazis la 22a rendevuo en 2010 je la 13a kaj 14a de Novembro.

 Regiona ekzamena sesio 

Ĉiujare en junio la Nordfrancia Federacio organizas tutregionan ekzamensesion pri Esperanto por ĉiuj esperantistoj kaj lernantoj de la federacia teritorio kaj ekster ĝi. La sesioj ĉiam entenas la unuajn tri gradojn difinitajn de la Franca Esperanto-Instituto. La trigradaj ekzamenoj okazas samtage kaj samloke, ĝenerale dum junia dimanĉo en Lille.

 Administrado 
eta|Laŭ la Fluo de la Interparolo, 1985.
 Decidpovaj instancoj 

La Nordfrancian Federacion administras:
 federacia komitato, tute renovigata de la ĝenerala asembleo ĉiun trian jaron
 estraro, elektita de la novelektita komitato

 Prezidantoj 
 Ekde decembro 2022: s-ro Xavier DEWIDEHEM
 2015-2022: s-ro Michel DECHY 
 2010-2015: s-rino Arlette PLUTNIAK
 2005-2010: s-ro Xavier DEWIDEHEM
 2001-2005: s-ro Richard VALET
 1995-2001: s-ro Denis DENNETIÈRE
 19??-199?: s-ro Lucien BOURGOIS

 Referencoj 

 Eksteraj ligiloj 
 la retejo de la Federacio Espéranto Hauts-de-France simple nomiĝas "NordaFrancio.fr" (precipe , iom )
 reta prezentejo de la bulteno "Norda Kuriero" ()
 historia prezento en la retejo de la franca Interfederacia Konferenco (de 2000 ĝis 2009)

Kategorio:Esperanto-movado en Francio
Kategorio:Francaj Esperanto-asocioj